Fra etableringen i 2013 hadde Kuben tilbud for Vg2 data og elektronikk ved Bournemouth and Poole College. Høsten 2020 ble tilbudet kansellert på grunn av Brexit og Covid-19. Høsten 2022 ble utenlandsåret reetablert, denne gang hos Kubens nye partnerskole, Malta College of Arts, Science and Technology (MCAST). Tilbudet kombinerte fagutdanning med fordypning i engelsk, men ble lagt ned etter kun to år, i 2024. Kubens tilbud var det eneste helårige utenlandstilbud for en hel klasse på yrkesfag i Norge.